ร้านโคคาสุกี้เป็นร้านสุกี้เต็มยศร้านแรกๆในประเทศไทย เปิดมาหลาย 10 ปี ตั้งอยู่ที่สยามสแควร์ติดถนนอังรีดูนังมีความโด่งดังมากในอดีต ทุกวันนี้ก็ยังรักษารสชาติและการบริการที่ดีเอาไว้ได้เหมือนเดิมเพิ่มเติมคือปรับร้านให้ดูทันสมัยมากขึ้น

เมนูสุกี้เด่นๆก็ประเภทหมูหมัก,เนื้อหมัก,ฟองเต้าหู้ ส่วนเมนูจานเดียวก็มีเป็ดย่างหมูกรอบ หมูแดง ผัดผักต่างๆให้เลือกกินคู่กับเครื่องสุกี้ด้วยค่ะ น้ำจิ้มเป็นของที่มีเอกลักษณ์ของทางร้าน ทุกวันนี้โคคาสุกี้เปิดอยู่หลายสาขาแต่สาขาที่สยามนี้น่าจะมีความหลังกับวัยรุ่นที่อายุเกินเลขสามมาไม่มากก็น้อยนะคะ บริการดี ร้านแอร์เย็นนั่งสบายชั้นบนมีห้องส่วนตัวด้วย จอดรถได้ในสยามสแควร์แล้วเสียเงินเอาค่ะ ดูท่านั่งรถไฟฟ้าลงสถานีสยามสะดวกมาก รับทั้งเงินสดและบัตรเครดิต